
Butlletí contrainformatiu de la vila de Sants. 


L’OTAN visita Montjuïc 

Clos. Pujol. Trillo i Piquè reben servilment els militars atlàntics. 


Montjuïc.- L'accés a la mun¬ 
tanya de Montjuïc estava 
dijous 10 de maig completa¬ 
ment bloquejat per la policia. 
El motiu era protegir l'arribada 
al palauet d'AIbèniz del secre¬ 
tari general de l'OTAN, 
George Robertson, i un dels 
seus comandants, Naumann, 
davant les protestes d'un grup 
de 250 manifestants, una bo¬ 
na xifra si es té en compte la 
immediatesa amb la que es va 




conèixer la notícia de la visita. 
Els i les manifestants van pu¬ 
jar fins on hi havia el cordó 
policial. Després ho van inten¬ 
tar pel lateral, i un altre cop, 
davant d'un grup d'antiavalots 
amb uniformes nous, van 
cridar diversos lemes, com ara 
"OTAN no, Banc Mundial tam¬ 
poc". Més tard es va decidir 
improvisadament tallar el tràn¬ 
sit a plaça Espanya. Mentres¬ 
tant es repartien octavetes, 


informant de la reunió de 
l'OTAN a Barcelona, convida¬ 
da per les nostres autoritats 
polítiques. El dia següent es 
va repetir l’escena a la Gene¬ 
ralitat, on el president Pujol 
oferí un dinar als assistents a 
la reunió, però aquest cop 
amb Mossos i Guàrdia Urba¬ 
na. Van donar-los la benvingu¬ 
da: Piqué, Clos, Trillo i Pujol. 
No és sorprenent, sobretot si 
tenim en compte que a l'Estat 
espanyol s'han dedicat aquest 
any 241.202 milions de pes¬ 
setes per investigació militar, 
xifra onze vegades més gran 
que la destinada a investi¬ 
gació sanitària, i que suposa 
un 42 % de tota la despesa de 
l'Estat en investigació. A la 
tarda del divendres, George 
Robertson abandonava la ciu¬ 
tat amb el seu avió particular 
Mystére convenientment es¬ 
cortat per la mateixa Guàrdia 
Urbana que apallissa i en¬ 
senya pistoles als joves alter¬ 
natius de la ciutat. 



La policia va impedir passar pels diferents accessos a la muntanya. 

Una antena de mòbils Les Jornades anticapitalistes 


a plaça de Sants? 

Davant els dubtes sobre la seva salubritat, el 
veïnat s’oposa frontalment. 


Sants.- El passat mes de no¬ 
vembre, alguns llogaters del 
núm. 109 del carrer de Sants 
van començar a investigar què 
podria estar passant a l'edifici, 
esperonats per la sensació que 
el propietari els estava ama¬ 
gant alguna cosa. Amb aques¬ 
ta certesa, varen insistir fins a 
descobrir que una companyia 
de telecomunicacions estava 
negociant amb el seu propietari 
la instal·lació d'una antena de 
telefonia mòbil. No és casual el 
secretisme amb què el propi¬ 
etari estava portant aquest 
assumpte. De fet, forma part de 
l'estratègia habitual d’aquestes 


companyies. Busquen finques 
de llogaters perquè és més fàcil 
negociar amb una sola persona 
i que sovint no viu a l'edifici 
(l'únic propietari) que no amb 
tots i cadascun dels veïns. 
Prefereixen no córrer el risc 
que aquests s'informin sobre 
les conseqüències que pot tenir 
la instal·lació d'una antena 
d'aquestes característiques en 
les seves vides. Quan això suc¬ 
ceí, la majoria dels llogaters 
decidiren oposar-se amb totes 
lesforces a la voluntat de l'em¬ 
presa X-Sfera d'instal·lar una 
antena de mòbils en l'edifici on 
viuen. 


arriben al barri 



Sants/Hostafrancs/Esquer- 
ra de l’Eixample.- Al llarg d'a¬ 
quest darrer mes s'han dut a 
terme diverses activitats a 
l'Hamsa, al Centre Social, a 
l’Escorxador i a la Model inclo¬ 


ses dins les jornades que sota 
el nom Barcelona Tremola 
(mirar Burxa 38) es van iniciar 
el Primer de maig en motiu de 
la visita del Banc Mundial a la 
ciutat. 


» pàgina 3 


» pàgina 2 

Resposta de barri al Banc Mundial 


Sants.- “Els polítics i els ban¬ 
quers han plorat la decisió del 
Banc Mundial de no venir a 
Barcelona, però per a nos¬ 
altres, la gent dels barris, ha 
estat una petita alegria ". Així 
valora la recentment apares- 
cuda Comissió de barri Sants 
contra el Banc Mundial la neg¬ 
ativa del polèmic organisme 
internacional a venir a la nos¬ 
tra ciutat a fer una de les 
seves indesitjables reunions. 
Una setmana abans de fer-se 
pública la satisfactòria notícia, 
es reunien al Centre Social 
unes trenta persones amb la 
idea d'organitzar al barri la 
resposta que com a ciutat es 
pretenia donar a la visita. La 
Comissió pretenia recollir i 
portar al barri les diferents ini¬ 
ciatives sorgides de les difer¬ 
ents campanyes engegades 
amb aquest motiu, bàsica¬ 
ment de la Campanya Unitària 
(que agrupa a quasi tota la 


societat civil d'aquí) i de 
Barcelona Tremola, organitza¬ 
da per la Resistència 
Anticapitalista. L'altre gran 
objectiu era realitzar activitats 
pròpies a Sants. I com que 
gran part de la programació 
dissenyada en un principi es 
mantè, la Comissió de barri 
continuarà funcionant. Per ara 
s'ha pensat en fer una cercav¬ 
ila reivindicativa, recorrent els 
diferents efectes que té la 
globalització al nostre entorn 
més immediat. Això seria el 16 
de juny. Més aviat, i coincidint 
amb la sortida de la Burxa de 
juny, s'haurà presentat a les 
Cotxeres la secció de Sants- 
les Corts del moviment inter¬ 
nacional ATTAC, que basa el 
seu treball en la reivindicació 
d'un seguit de mesures que 
"retornin a la ciutadania el 
poder que li han arrabassat 
les empreses transnacionals i 
els grups d'interès". 


Cinc fragments del manifest 

La participació activa dels moviments socials de la ciutat, així com les ante¬ 
riors respostes ciutadanes a les cimeres dels poderosos (...), han fet que el 
Banc Mundial decidís no venir a Barcelona a celebrar la seva "conferència 
sobre el desenvolupament". ...pretenia continuar amb les seves directrius 
neoliberals i de pensament únic: retallar les despeses socials, impulsar les 
privatitzacions, imposar més moderació salarial, recolzar la política 
governamental de precarització laboral. 

...La funció d'aquesta cimera era senzillament la propaganda, l'exaltació 
fanàtica del lliure mercat, l'intentar vendre'ns la moto de la globalització, 
aquest gran invent conceptual dels ideòlegs del capitalisme per a dissimu¬ 
lar el capitalisme de sempre: hi ha persones que treballem i uns que viuen 
del nostre treball... 

...La globalització no és res que l'ofensiva de les èlits dominants interna¬ 
cionals per aprofundir en la injustícia i la desigualtat. A nivell mundial, els 
països empobrits són encara més expoliats. (...) A nivell europeu, es 
destrueixen els drets socials i laborals (...). S'intensifica l'especulació 
urbanística.(...) Destrueixen els espais naturals de la nostra terra. 
...Sabem que és difícil pensar alternatives, obrir espais de creació col·lecti¬ 
va, però la veritat és que cada cop més gent diferent necessitem ajuntar- 
nos per a compartir les nostres pors i les nostres il·lusions, i organitzar la 
resistència civil al capitalisme salvatge. 

... Des del barri pensem que és important analitzar tots aquests fenòmens, 
potenciar l'esperit crític. No creu re'n s els mitjans de comunicació del poder 
i construir-ne de propis, parlar-nos entre les persones sortir de l'aïllament i 
la resignació. Les persones som més important que les coses, les prioritats 
humanes estna per sobre del benefici econòmic d'uns quants. 

Per ampliar informació, Per rebre informació 

www.rosadefoc.org periòdicament: 

www.estatotfatal.net santsBM-subcribe@es.egroups.com 


Polèmica laboral 
al Club Mediterrani 


Barcelona tremola: diversos 
escenaris d’aquí han acollit 


(ve de portada) 


activitats realitzades 


Badal.- L'acomiadament de 
tres treballadores ha provocat 
una polèmica que ha traspas¬ 
sat les portes del Club Espor¬ 
tiu Mediterrani. Les tres dones 
van ser despatxades entre 
l'octubre i el març i les tres 
tenien en comú la mala sinto¬ 
nia que tenien amb la seva 
cap, familiar d'un dels mem¬ 
bres de la junta directiva. Amb 
l'ajut de la Intersindical-CSC, 
van recórrer la decisió de 


l'empresa, guanyant en dos 
dels casos (en el tercér l’aco¬ 
miadament es va produir per 
finalització de contracte) i 
obligant al Mediterrani a pagar 
45 dies per any treballat. Els 
arguments de l'empresa per 
fer-les fora (poc rendiment i 
faltes d'assistència) van que¬ 
dar pel terra. Tant al la junta 
directiva com al comitè d'em¬ 
presa (majoritàriament a favor 
de la direcció) hi ha hagut 
divisió en relació al 
tema. En aquest últim, 
les diferències es cen¬ 
tren en la necessitat de 
denunciar acomiada¬ 
ments parcials com els 
presents i l'obligació 
moral d'exigir-ne la fi 
d'aquesta pràctica a 
| l'hora de negociar amb 
la direcció de l'empre¬ 
sa. Al marge de la feina 
jurídica, la CSC ha rea¬ 
litzat denúncies públi¬ 
ques, com la piquet 
informatiu que es va fer 
el passat 26 d’abril a 
les portes de les 
instal·lacions aprofitant 
l'assemblea de compro¬ 
missaris del club. 


Les jornades pretenen denun¬ 
ciar l'acció del capitalisme 
sobre diferents àmbits, i 
també conèixer propostes de 
resistència. Okupació, laboral, 
mitjans de comunicació, gène¬ 
re, presons, educació, ecolo¬ 
gia, antifeixisme, anticiu- 
tadanisme, pobles i tristesa 
són els temes que tracten. Al 
Centre Social es van presen¬ 
tar el 14 de maig les jornades 
contra les presons i en suport 
de les persones preses en llui¬ 
ta (una lluita col·lectiva inicia¬ 
da farà gairebé un any i mig, 
durant la que han realitzat 
dejunis, vagues de fam, 
chapeos ). A la presentació va 
assistir Xavier Cahadas, autor 
del llibre " Entremuros" , on 
descriu la seva experiència a 
la Model durant la Transició. 
El debat posterior va girar al 
voltant de l'explotació laboral 
que pateixen presos i preses 
(en mans del CIRE), la 
impunitat dels funcionaris i la 
fal·làcia de la reinserció. El 
divendres 18 de maig es va fer 
una concentració a l'Escorxa¬ 
dor, on es va realitzà una rep¬ 
resentació teatral que volia 


reflectir els diferents controls a 
què ens sotmet l'estat (l'esco¬ 
la, la feina, el psiquiàtric, la 
presó). Després, unes 500 
persones es van manifestar 
amb torxes davant la Model, 
que va acabar plena de pin¬ 
tades i globus de pintura. 
També el mateix dia 18 hi va 
haver a l'Hamsa una cafeta 
maleducada, on es va passar 
el vídeo "Pipi Lanstrum". 
L'activitat s'incloïa dins el cicle 
"l'educació es construeix, no 
s'imposa ". Dos dies abans hi 
va haver també a l'Hamsa una 
xerrada sobre la violència que 
pateixen les dones i un taller 
d'autodefensa. Dins aquestes 
jornades de gènere van parlar 
també les dones del 36, les 
dones immigrades, les pre¬ 
ses, gais i lesbianes... L'objec¬ 
tiu: lluitar contra la invisibilitat. 
Ja al 25 de maig, aparegueren 
algunes rentadores verdes al 
carrer durant el dia dedicat a 
les multinacionals, acció dirigi¬ 
da a denunciar el rentat de 
cara per calmar les conscièn¬ 
cies dels consumidors. I el dos 
de juny, un concert antifeixista 
va omplir l’Hamsa. 



El piquet actuant a l’edifici del carrer Begur 

Estrenem llençol 


Sants.- Amb una tirada de 
500 exemplars i una periodici¬ 
tat mensual, va aparèixer a 
mitjans d'abril el Llençol, una 
idea sorgida de la gent jove 
dels Castellers. La iniciativa, 
però, es considera inde¬ 
pendent de la colla. Hem 
parlat amb dos dels pro¬ 
motors de la revista, que 
l'han definit com un 
llençol blanc on la gent 
pot expressar el que vul¬ 
gui, opinions, escrits, 
dibuixos. "És una man¬ 
era de juntar-nos i d'o- 
brir-nos, i també de trencar la 
imatge carca que es va donar 
dels Castellers arran de la 
participació a la boda de la 
Infanta". Cal recordar que el 
fet que la colla decidís anar al 
casament borbònic va aixecar 
una forta polèmica en determi¬ 
nats sectors del barri. Els 


primers dos números han 
definit la pàgina davantera 
com la cultural: estractes lite¬ 
raris, poemes, un curiós apar¬ 
tat de comentaris sobre discs 
de vinil. El darrera del Llençol 


mostra articles d'opinió i d'actu¬ 
alitat barrial: tancada de Sant 
Medir, el pla hidrològic, l'escola 
Barrufet, les idees tranfor- 
madores... Les cinc persones 
que hi participen més activa¬ 


ment s'encarreguen de recollir i 
organitzar el material que arri¬ 
ba. Però volen anar més enllà, i 
a partir del Llençol volen 
muntar diversos actes al carrer: 
teatre, dança contemporània, 
poesia recitada o animació 
infantil. Aprofitant la trobada 
amb els nostres interlocutors, 
ens expliquen la situació 
de canvi que viu la colla, 
ja que els nens creixen i 
ha de canviar de canalla. 
Han vingut més de vàries 
escoles del barri, fet que 
no els assegura un relleu 
generacional. Els Caste¬ 
llers han començat la tem¬ 
porada amb ànims, com 
van acabar l'anterior en la que 
es va assolir el 3 de 8 , castell 
que poques colles fan. A més, 
van celebrar els seu vuitè 
aniversari el passat diumenge 
13 de maig a la plaça Màlaga. 


Aniversaris i 
okupacions 

Sants/Badal.- Amb el lema 4 
primaveres a les vies el CSA 
Can Vies va celebrar els pas¬ 
sats 11, 12 i 13 de maig el seu 
aniversari. Una festa, una cer¬ 
cavila, una pel·lícula, un dinar 
popular i un concert a la Màlaga 
van ser les activitats festives. 
Per una altra banda, la Fresca 
celebrà amb una arrossada els 
seus tres anys. També dir que fa 
unes setmanes que s’han oku- 
pat dues cases a la Bordeta, el 
Cortijo i el Tajo. 



El dinar de fi de festa es va fer a 
l’Arran. 


r 7° ^ 3 -n 33 


dels Castellers de Sants 


PER FI ARRIBA EL LLENÇOL! 


7°iM3-n 33 


deia Castellers de Sants 




; L’inefable vinií o els sorollets del microsolc j 
I King Crimson 

■ j Larks'Tongues in Aspic 1973 


Les companyies amaguen els possibles efectes negatius que 
diversos estudis atribueixen a les antenes 

(ve de portada) 


De seguida començaren a informar comer¬ 
ços, escoles i entitats del barri amb l'objec¬ 
tiu de sensibilitzar el màxim de gent sobre 
les conseqüències que aquest fet podria 
tenir en les seves vides. En tots els casos 
varen obtenir el recolzament al seu posi- 
cionament. En tots els casos menys en el 
del regidor de Medi Ambient, el qual afirmà 
que es posicionaria amb la llei. Actualment, 
la situació està en la fase de presentar el 
projecte d'instal·lació de l'antena a 
l'Ajuntament, el qual haurà de decidir. Els 
veïns han demanat de prendre part en les 
al·legacions al projecte, únic recurs que els 
queda per evitar el què ells entenen que 
podria ser un canvi decisiu per les seves 
vides. 

Les antenes de telefonia mòbil, un risc? 

Com hem dit, no és casual el fet que les 
companyies vulguin amagar al màxim als 
veïns la instal·lació d'antenes d'aquestes 
característiques. En la majoria de casos, 
quan aquests s'informen sobre les possi¬ 
bles conseqüències, immediatament s'or¬ 
ganitza l’oposició a la seva instal·lació.Hi 
ha una important quantitat i varietat d'es¬ 
tudis realitzats sobre la qüestió. Als 
Països Catalans, podem trobar investiga¬ 
cions realitzades en el marc universitari 
(a la Universitat de València i a la 
Universitat Autònoma de Barcelona), en 
el camp sanitari (Hospital Josep Trueta) o 
fins i tot, en el camp associatiu (aquest 
seria el cas de GEA, una ONG dedicada, 
entre d'altres coses, a estudis geobiològ- 
ics). A més, s'estan començant a realitzar 
estudis més concrets a partir d'afectats 


per antenes de telefonia mòbil. Aquest és 
el cas de Bellvitge, on un un grup de gent 
agrupada entorn l'Associació de veïns 
està estudiant els efectes que ha tingut la 
col·locació d'una antena al barri. Estudis 
com aquest serviran per conèixer de 
forma més precisa quin és el nivell d'in¬ 
cidència que poden tenir aquestes 
antenes sobre la gent que en té a prop de 
casa seva. La majoria d'aquestes investi¬ 
gacions coincideixen en remarcar que les 
antenes de telefonia mòbil desprenen 
una contaminació electromagnètica no 
ionitzant que té efectes sobre els organ¬ 
ismes vius. Aquests efectes poden anar 
des de simples mals de cap o insomnis 
fins a tumors cerebrals o leucèmia en 
nens i nenes. En alguns casos s'ha trobat 
també una relació de causa-efecte amb 
l'Alzheimer. 

La regulació de les antenes de telefonia 
mòbil. 

Actualment el marc legal de la Unió 
Europea estableix que les lleis estatals 
que regulin la instal·lació d'antenes de 
telefonia mòbil han de definir una distàn¬ 
cia mínima de 5 metres en qualsevol sen¬ 
tit respecte qualsevol habitatge. La 
Generalitat de Catalunya, per la seva 
banda, està pendent d'aprovar un pro¬ 
jecte de llei sobre aquesta qüestió. 
Segons aquest projecte de llei, l'antena 
s'hauria d'instal·lar fora de l'espai format 
per un paral·lel epípede de 4 metres 
d'alçada i 10 de llargada just per sobre 
d'un espai habitat. Es pren aquesta 
mesura perquè l'antena emet unes ones 


electromagnètiques amb efectes sobre 
les persones. El projecte de llei regula 
que la potència d'aquestes antenes ha 
d'anar dels 100 fins els 1.000 W. La 
potència d'aquestes ones és regulable 
per la companyia des de la seva central 
en funció de les seves necessitats. 
Aquest projecte de llei podria ser aprovat 
en un termini de 2 mesos. Segons els 
estudis abans esmentats sobre les 
antenes de telefonia mòbil, les distàncies 
previstes per el projecte de llei de la 
Generalitat serien completament insufi¬ 
cients per evitar efectes negatius en els i 
les veïnes. Hi ha altres estats on hi ha 
moltes més investigacions sobre la 
qüestió i una major sensibilització de la 
població sobre aquest tema. A Austràlia, 
per exemple, i davant d'aquest fet, s'ha 
augmentat la distància mínima fins els 
610 metres. Cal dir que abans aquesta 
era de 300 metres. Sense anar més lluny, 
a Itàlia també s'ha augmentat darrera¬ 
ment la distància mínima dels 3 metres 
fins als 330. Suïssa, estat en el qual les 
qüestions ambientals es tracten amb més 
cura, les ha aprovat a 650 metres. No 
sembla però que els indicis que apunten 
sobre els efectes perniciosos de les 
antenes de telefonia mòbil facin dubtar 
els responsables (directes i indirectes) de 
la seva instal·lació. Es tracta d'un negoci 
multimilionari i, de moment, sembla més 
rentable tancar els ulls davant aquests 
indicis. Mentrestant, els veïns del número 
109 del carrer de Sants diuen que contin¬ 
uaran la lluita. 

Entrevista a Ferran Aguiló. Membre de l’Ateneu Llibertari de Sants (1976-1981) 

“Semblava com si tot fos possible” 





gent va marxar a buscar feina fora o a viure 
a la muntanya; el cansament o les crisis 
emocionals de cadascú. El resultat va ser 
una dispersió paulatina que no va anar 
acompanyada d'una reflexió del que estava 
passant. L'estem fent ara... 

Quin aprenentatge polític has extret d'aque¬ 
sta experiència? 

Crec que el discurs alternatiu s'ha d'ade¬ 
quar a la realitat. Aprofitar els pocs espais 
de llibertat del sistema per neutralitzar el 
seu propi discurs. Des del meu punt de vista 
la incidència política s'ha de fer en tres 
àmbits, en el polític, en la vida quotidiana i 
en l'estructura‘de producció que s'ha d'anar 
canviant mica en mica a partir d'alternatives 
reals com ara el cooperativisme. Hem de 
tenir models de gestió i producció propis 
que contribueixin al repartiment dels recur¬ 
sos. En l'aspecte més organitzatiu crec que 
s'ha de deixar lloc a les iniciatives personals 
amb la confiança de l'assemblea que farà 
després un seguiment i/o aprovació. És 
important tenir una estructura mínima, fonts 
d'informació pròpies, mitjans alternatius, 
però com que ara mateix amb el que tenim 
no n'hi ha prou per comunicar tot el que 
volem dir, doncs haurem d'utilitzar el que 
faci falta. Considero que els nostres discur¬ 
sos i maneres d'actuar no poden estar ama¬ 
gats, s'ha d'arribar a la gent i per tant tenir 
una presència pública total. 

Com veus l'àmbit alternatiu avui en dia? 
Potser vosaltres heu nascut dins d'un sis¬ 
tema democràtic i el que feu és qüestionar- 
lo. El nostre moment històric va coincidir 
més amb una fase constructiva i crec que 
ara falta també aquest discurs constructiu. 
Tot i així m'agradaria conèixer la vostra rea¬ 
litat més d'aprop. La xerrada de l'altre dia a 
l'Hamsa on us explicàvem la nostra expe¬ 
riència va ser molt interessant, van sorgir 
moltes afinitats. Ara a nosaltres ens interes¬ 
sa que feu l'esforç de definir les vostres 

pràctiques i ai¬ 
xí fer la sego¬ 
na part de l'in¬ 
tercanvi. Pel 
que fa al movi¬ 
ment antiglo- 
balització, 
crec que es fa 
una bona críti¬ 
ca al tenir molt 
en compte u- 
na visió global 
que interela- 
ciona el tercer amb el primer món. Trobo a 
faltar, però, que es faci un lligam directe 
entre el model econòmic neoliberal i la 
democràcia parlamentària. Cal tenir en 
compte que la democràcia actual afavoreix 
el Banc Mundial i que té els mecanismes 
necessaris per a què segueixin manant els 
mateixos. 

En els darrers mesos heu tornat a trobar- 
vos molta de la gent de l'Ateneu, teniu algun 
projecte concret? 

Per ara volem continuar trobant-nos, ens 
interessa seguir parlant amb la gent més 


Un cop mort Franco i finalitzada -ni que fós 
només formalment- la Dictadura van aflorir 
moltes utopies i projectes polítics alternatius 
que ansiaven una societat millor lluny de 
censures i autoritarismes. Ben aviat, però, 
moltes organitzacions, o millor dit, els seus 
dirigents afamats davant la possibilitat de 
fer una gran "carrera política", van anar 
suavitzant i retallant els plantejaments que 
abogaven per 

una transfor- | | *" 

mació 


ball antirrepressiu també va ser una cons¬ 
tant, en coordinació amb la Copel i amb el 
grup pro-presos de la CNT. Altres àrees van 
ser l'ecologista o els grups de dones que en 
aquell moment es mobilitzaven per acon¬ 
seguir el divorci o els centres de plànning. 
Nosaltres consideràvem, a diferència dels 
que van apostar per la legalització de partits 
dins l'estructura parlamentària, que no 

s'havia de per- 


total 
soci- 
Van 

venir els pac¬ 
tes reformis¬ 
tes, i amb 
ells, l'apoltro- 
nament dels 
nous polítics 
amb façana 
progressista, 
dins una es¬ 
tructura de 
poder que no 
variava mas¬ 
sa respecte a 
la del règim anterior. Forma part d'aquest 
procés l’ocultació i la repressió de tota 
aquella gent que va continuar ferma amb els 
seus ideals més rupturistes. Un llarg silenci 
va succeir a la majoria d'aquestes experièn¬ 
cies de lluita. L'Ateneu Llibertari de Sants va 
ser una de les expressions més properes 
que tenim, deixant-nos una tradició combat¬ 
iva que cal recuperar si més no per ser més 
justos amb la història. A continuació en 
Ferran Aguiló ens explica quin projecte i 
quina evolució va tenir l'Ateneu que durant 6 
anys bategava des del carrer Burgos. 
Després de 25 anys del naixement de 
l'Ateneu Llibertari de Sants com resumiries la 
seva història i, en concret, els seus orígens? 
El primer que cal analitzar és el context en 
el que va aparèixer. La mort de Franco va 
suposar l'esclat de moltes il·lusions, sem¬ 
blava com si "tot fos possible" i aquest opti¬ 
misme es va traduir en nombroses reivindi¬ 
cacions i iniciatives de tot tipus. El procés 
d'aglutinament del nucli que després vern 
crear l'Ateneu gira al voltant de gent que 
haviem participat a les següents lluites 
obreres i veïnals: els grups de suport a les 
mobilitzacions dins l'empresa Roca, les 
reivindicacions de les escoles bressol i la 
tancada d'obrers a una fàbrica tèxtil del 
Poble Nou, entre d'altres. Aquest batibull de 
gent provinent de lluites sindicals, veïnals i 
de col·lectius anarquistes clandestins 
durant el franquisme, juntament amb la 
influència de la gent que havia viscut la re¬ 
volució del 36, va cristal·litzar al cap de poc 
en l'Ateneu Llibertari de Sants. 

I pel que fa a funcionament, a projecte 
polític... 

Un cop constituït es van crear diferents 
àrees de treball. La solidaritat amb causes 
obreres en va ser una de molt important, cal 
destacar la implicació que vern tenir amb la 
lluita contra la regularització i acomiada- 


com 

ara un grup de 
teatre que feia 
escenificacions 
al carrer amb fort contingut social, o bé 
impulséssim les festes majors. En aquest 
sentit vern contribuir a la consolidació de les 
festes als carrers Sagunt, Finlàndia i Burgos 
així com a la creació d'una assemblea de 
barri per tal d'impulsar-les. També vern 
crear una ràdio llibertina que va funcionar 
durant més de dos anys. Un altre objectiu 
que perseguíem era la coherència entre allò 
que pensàvem i la nostra vida qüotidiana. 
Volíem experimentar formes de vida alter¬ 
natives, relacions personals al marge dels 
valors familiars. Molts de nosaltres vivíem 
de forma col·lectiva en comunes -al barri 
n’hi havia dues-. Això ens va portar fins el 
món de les drogues, que per cert va causar 
estralls considerables. Teníem ànsies d'in¬ 
novar, de provar-ho 
tot. 

L'Ateneu va existir del 
76 fins al 81. Per què 
fins aquesta data? 

Com va acabar el pro¬ 
jecte? 

Els 80 van ser anys de 
decepció traduïda en 
un intens procés de 
desmobilització: ja "no 
és tot possible". Van 
contribuir-hi múltiples 
factors. En primer lloc va haver-hi un desen¬ 
gany general al veure la integració opor¬ 
tunista de molta gent a les estructures de la 
democràcia parlamentària. El cop d'estat de 
1981 ens va demostrar també que les coses 
no havien canviat tant. Considero que el 
fracàs en el referèndum de la OTAN va ser 
la última punyalada al desencís. La repres¬ 
sió va ser un altre element a tenir molt en 
compte. Amb el cas Scala la criminalització 
es va perfeccionar i a partir d'aquí les deten¬ 
cions i la desestructuració dels grups anti- 
sistema es va intensificar. Altres factors 


Uns baixos del carrer Burgos acollien l'Ateneu llibertari 


Aspecte d’una manifestació pro-presos a l’Hospitalet 



ments a la fàbrica de joguines Pactre. El tre- importants van ser la crisi laboral, alguna jove que ara esteu lluitant. 

Imatges històriques, 

imatges insòlites 

Removent papers ens podem trobar amb mil i un detalls, 
curiositats, dades d’interès, imatges significatives... Els 
propers números de la Burxa aprofitarem l’espai del Cul de 
Sac per mostrar-vos-en algunes. Per exemple, l’enumeració 
de llocs del barri reivindicats per les AAW al 1977 per tal de 
solucionar l’extremada mancança d’espai públic del 
moment. Alguns d’ells s’han perdut, d’altres es mantenen, 
uns s’han aconseguit mitjançant mobilitzacions i uns altres 
han estat okupats. A la dreta, una imatge de les Cotxeres en 
el moment de la seva reconversió en centre cívic. 

ELS ESPAIS QUE PODEN Pàbrica Numància - Berlin (perles Majórica) 
SOLUCIONAR AQUESTES ^^ r ' ca HAMSA (Llobet - Miquel Bleach - 
M anoitfc cnv. ^ Ermengarda - Callao) 

AuumuEA au*. Sector del costat de la Telefònica (Av. 

Madrid) 

Local del gremi dels vinyeters del carrer 
Papin. 

TOTA l'Espanya Industrial. 

Can Batlló. 

Sol de Baix (Cinturó Ronda Av. Madrid). 
Sol de Baix (Interior manzana) 

Vapor Vell. 

Camp de la Palmera i terrenys anexes. 
Fàbriques al costat de la plaça La Farga. 

^ Fàbriques carrer Pavia. 

Fàbriques carrer Sugranyes, Bagur, Carreres 
Candi. 


abriques Citroen. 

Sector dels cuartels de Lepapto .(Valent 
Petit). 

Magatzems del sector Nort de l'Estació de 
Sants. 

Fàbrica Comtes de Bell·lloch, Marquès de 
Sentmenat. 

Fàbrica Numància Robreno. 

Magatzems Evaristo Arnús i Novell. 

Estació de Magòria. 

Magatzems del Metro. 

Plaça Vàzquez de Mella. 

Magatzems Municipals (carrer Moianés - 
San Pedro Abanto). 

Teatre del Metro. 

Aparcaments de l'Estació de Sants. 
Manufactures Ceràmiques. 


“Es como si Madrid se hubiera de zambombos y de 
zayanes. Una asamblea de paletos, todos hablando 
como en su pueblo y todos despreciando el idioma 
común” 

Jaime Capmany, ABC 1994 (en motiu de la sesió al Senat en la qual es 
van poder utilitzar excepcionalment les diverses llengües de l’estat). 


“La imposición del catalàn es una actitud fascista 
como la que intento Franco (...). Lo que està 
pasando en Cataluha con el castellano es mucho 
màs grave de lo que se està denunciando desde 
un punto de vista político y social, ya que lingüís¬ 
ticament es menor el dano al ser ellos quienes 
buscan esa pobreza”. 

Jesús Torbado, premio Planeta 1976. ABC 2/11/94 


Ressenyes 


palestina, ocupació i resistència. Manual pràctic sobre la qüestió palestina i el 
Iconfiicte arabo-israeiià. Salah Jamal. Edicions.el Jonc. 1500 pts. 


La intenció d'aquest llibre és donar de forma senzilla i amena els elements bàsics 
per entendre el conflicte de l'Orient Mitjà. Es fa un repàs històric des de les primeres 
ocupacions jueves a Palestina a finals del segle passat fins a la creació de la 
Intifada entesa com a "insurrecció general dels palestins". És interessant l'anàlisi 
que fa del paper que ha jugat l'imperi britànic -amb la complicitat dels països d'occi- 
cent- com a principal impulsador de la conquesta als àrabs. Un cop més, els inter¬ 
essos estratègics i econòmics estan en la base de la opressió dels pobles. Salah 
Jamal ens explica com la població palestina va viure forçosament aquesta invasió, 
veient-se sotmesa a un enduriment de les seves condicions de vida fins a tal punt 
que es plantegen l'agitació popular com a resposta a tantes opressions. 

ï lah Jamal 


“Txapel Punk“ Txapel I 


Imagineu-vos el que ha pogut sortir de la barreja de gent d'Etsaiak amb gent de Rip 
i col·laboracions de Koms i MCD. Molt fàcil, el punk dels 80 al segle XX. Dos o tres 
acords de guitarra amb veu subversiva és l'únic que es necessita per fer una banda 
punk i si les ganes i l'experiència acompanyen ens trobem amb Txapel punk. 
Cançons amb castellà i euskera que van de problemàtiques properes i personals 
d'aquests vascos amb ganes de descontrol i disbauxa. Atenció! hem sentit veus que 
ens diuen que ja són tot un fenomen al nord. Punk, sí! tiu. 

Cervantes i la imposició del català 


Les Corts.- A l'anterior número ja vam parlar 
de la Asociación de Acción Cultural Miguel de 
Cervantes, amb seu a les Corts (carrer Guitard 
55 àtic 2a), i la seva campanya per castella¬ 
nitzar el comerç. Lo que no esperàvem és que 
aquesta polèmica acabaria saltant a la premsa 
estatal, més en concret al diari ABC. Tot va 
començar quan l’esmentada associació envià 
una sèrie de cartes a establiments que utilitza¬ 
ven el català, demanant que també 
fessin servir en castellà, ja que publi- 
citant-se només en català marginaven 
a la meitat (?) dels catalans que tenen 
com a llengua materna i vehicular el 
castellà. Com a reacció, els Amics de 
la llengua catalana (entitat privada en 
defensa del català) va respondre 
enviant una missiva bastant dura i 
amb alguns comentaris fora de lloc. 

Aquesta resposta va ser aprofitada 
pels primers i la van fer arribar al diari, 
junt amb un comentari propi criticant 
la imposició del català, intentant així 
reactivar de nou el conflicte 
lingüístic (ABC 11/4/01). 

Qui són. 

Aquesta associació 
es fundà el 1983 amb 
l'objectiu de defensar 
i promoure la llengua i 
la cultura espanyoles. 

Es declara apolítica i de 
caràcter cívic, i està presidida 
per José Miguel Velasco. Es proclamen defen¬ 
sors dels drets lingüístics i culturals dels cata¬ 
lans originaris d'altres pobles de l'Estat 
espanyol. Està directament relacionada amb 
altres associacions espanyolistes com CADE- 
CA, Asociación de profesores por el bilingüis- 
mo, Convivència Cívica Catalana (del Vidal- 
Quadras), Asociación en defensa del ibicenco 
(?) y el castellano, Asociación valenciana de 
castellanohablantes, Plataforma en defensa de 
la lengua balear, totes elles integrades en la 
FADICE (Federación de asociaciones por el 
derecho al idioma común -?- espanol), que 
curiosament té seu al mateix local del carrer 
Guitard. 


Què volen. 

Observant l'informe La unidad espiritual de 
Espaha a la seva pagina web se'ls hi veu el 
llautó de lluny. No només està agermanada 
amb tot d'associacions espanyolistes d'arreu 
de l'estat sinó que ademés son signants del 
manifest per les libertats de la plataforma 
espanyolista "Basta ya". Des d'una postura vic- 
timista, elaboren un discurs I errouxista i hipòcri¬ 
ta erigint-se com els 
guardians de la diver¬ 
sitat cultural i dels 
drets lingüístics dels 
treballadors inmigrats 
d'altres parts de 
l'Estat espanyol, fi¬ 
cant-los a tots dintre 
del mateix paquet (an¬ 
dalusos, aragonesos, 
gallecs). En cap mo¬ 
ment esmenten els 
drets culturals dels 
magrebins, filipins o 
pakistanesos que hi 
ha treballant aquí. En 
tot cas el que ells vol¬ 
drien seria que tots 
parlessin només el 
castellà, es conside¬ 
ressin espanyols i re¬ 
neguessin dels seus orígens i la seva cul¬ 
tura. Aquesta és la seva diversitat. Per una altra 
banda exposen que la meitat (?) dels catalans 
que tenim el castellà com a llengua materna i 
vehicular ens veiem marginats pel procés de 
normalització lingüística, però no diu que pràcti¬ 
cament la totalitat d'aquests entén perfectament 
el català i una gran part l'utilitzem habitualment 
com a segona llengua. Són els abanderats del 
bilingüisme, però no parlen mai el català, men- 
tres la totalitat dels que tenen com a llengua 
materna i vehicular el català es veuen obligats a 
parlar el castellà. Aquest és el seu bilingüisme: 
"yo no tengo la obligación de hablar catalàn, 
pero tu sí de hablar espanol, si no, me estàs 
marginando". No és més que l'espanyolisme 
ranci de sempre, aquesta vegada disfressat 
d'associació cultural. 



Segueixen les protestes de les escoles bressol 


Sants.- Les escoles bressol 
continuen en lluita. Fa aproxi¬ 
madament un mes que s'ini¬ 
ciaren les reivindicacions en 
contra del nou plantejament 
d'escola bressol que s'imposa 
amb el decret d’educació 
1004, que amenaça la qualitat 
de l'etapa educativa 0-3 anys 
(vegeu Burxa 38). El darrer 
curs l'IMEB (institució pública 
que gestiona l’area) va fer 
augmentar el nombre d'infants 
per classe (tres noves places), 
i aquests darrers dies, un cop 
obert el període de preins- 


cripcció 2001-02 ha obligat a 
crear dues places noves més 
a totes les escoles bressol 
amb l'objectiu d'acumular 
nens i nenes en aquestes. Per 
aquests fets, els dijous de 
15'30 a 17'30 les escoles bres- 



El passat 10 de maig els Districte va 
ser l’escenari d’una protesta. 


sol de Barcelona organitzen 
una jornada de vaga a un dis¬ 
tricte diferent cada setmana i 
seguiran reunint-se fins a final 
de curs per exigir a l'IMEB que 
compleixi tot allò que va acor¬ 
dar: no augmentar els ràtios, 
no suprimir l'atenció d'infants 
amb necessitats educatives 
especials (NEE), etc. A més 
de les convocatòries dels di¬ 
jous, el passat 28 de maig a 
les 12h del matí la Coordina¬ 
dora d'AMPAs va convocar 
una manifestació de protesta 
pel centre de Barcelona. 


! ta BURXA* 

El tancament d’un 
CAP 

provoca queixes 

Esquerra de l’Eixample.- Creix 
l’oposició al tancament del 
Centre d’Atenció Primària si¬ 
tuat al carrer Rosselló amb 
Viladomat. Actualment acull 
unes 60.000 persones de dos 
àrees bàsiques de salut. L'AW 
de l'Eixample es nega al seu ja 
que "significarà allunyar física¬ 
ment de la població el servei 
sanitari públic, malgrat les 
Autoritats Sanitàries no deixen 
d'omplir-se la boca dient que el 
seu objectiu és millorar-ne l'ac¬ 
cessibilitat'. A partir del tanca¬ 
ment previst pel juny d'aquest 
any els habitant de l'àrea hau¬ 
ran d'acudir al CAP situat al 
costat de l'Hospital Clínic, al 
carrer Rosselló cantonada 
Casanova. Moltes persones 
hauran de fer un gran despla¬ 
çament per anar al metge, amb 
obstacles com í' Escola Indus¬ 
trial i l'Hospital Clínic, en un 
barri on viu molta gent gran, i 
on conseqüentment no sobra 
l'atenció mèdica. Més aviat 
falta. Tal com explica un dels 
afectats "sortim perjudicats 
perquè l'ambulatori el teníem 
molt a prop. Tota la gent que 
pertany a aquest ambulatori se 
sumarà a la que ja hi havia en 
el nou, de manera que segur 
que hi haurà massificacions. 
Ara cada metge ja té un nom¬ 
bre d'usuaris molt elevat, el 
que fa que les visites, després 
de llarga estona d'espera, sigu¬ 
in molt ràpides. I si ens hem de 
concentrar més gent en un sol 
ambulatori, encara serà pitjor. 
El 15 de maig diversos boti¬ 
guers van tancar els seus 
establiments durant cinc min¬ 
uts en senyal de protesta. A la 
tarda uns 500 veïns i veïnes es 
van manifestar des de l'ambu¬ 
latori fins al carrer Urgell, on 
van tallar el tràfic durant mitja 
hora. També s'han recollit 
9.000 firmes d'usuaris i enviat 
80 denúncies al Síndic de 
Greuges. Un altre motiu de 
queixa és l'entrada de capital 
privat a la sanitat pública. 
Mentre el CAP de Rosselló, 
propietat de la Seguretat So¬ 
cial és tancat, es desplaça la 
gestió del servei cap a un espai 
de l'Hospital Clínic, , fruit del 
consorci creat recentment 
entre l'Institut Català de la 
Salut i aquest hospital. 


6 





Desallotjaments en cadena 


Barcelona.- Aquest mes s'ha 
caracteritzat pels nombrosos 
desallotjaments que s'han 
produït. El dilluns 7 de maig 
va ser desallotjat el Garfio de 
la Palmera al barri de Gràcia. 
Al vespre una manifestació va 
recórrer el barri fins la porta 
de la casa, on es va trobar el 
propietari, que va poguer sen¬ 
tir la indignació de la gent. El 
dimarts 8 de maig una desena 
de furgonetes d'antiavalots 
van desallotjar les cases 
Discòrdia i Josefina al barri de 
Guinardó. Després de prendre 
els carrers del voltant, van de¬ 
tenir 8 persones que es troba¬ 
ven a dins de les cases. Més 
tard el antiavalots van fer una 
càrrega contra una cinquante¬ 
na de persones que s'havia 
concentrat als voltant. En 
resposta, la gent va tallar al¬ 
guns carrers del barri. El di¬ 
mecres 9 cap a les 10 del matí 
va ser desallotjat el Casal 
Popular de Gràcia, situat al 
carrer Verdi. Pel divendres 11 
es va convocar una mani¬ 
festació a la plaça del Diamant 
en la que unes 250 persones 
denunciaren la especulació a 
la vila. Durant el recorregut es 
llençà pintura a diferents 
immobiliàries, seus bancàries 
i un reconegut restaurant de 
luxe. La policia va carregar 
amb duresa contra la mani¬ 
festació a la cruïlla de Torrent 
de l'Olla amb el carrer 


Astúries, disparant pilotes de 
goma i utilitzant les porres. 
Això provocà que els incidents 
entre joves i antiavalots es ge¬ 
neralitzessin per tota la vila 
durant més d'una hora, amb 
el resultat de dues noies detin¬ 
gudes. Per últim, el dimarts 29 
de maig a les 9 del matí va ser 
desallotjada una vivenda al 
carrer Puerto Príncipe al barri 
del Congrés. No es van pro¬ 
duir detencions i al cap d'una 
estona van enderrocar el 
sostre per a que no fos ocupa¬ 
da de nou. Es va convocar 
una manifestació la mateixa 
tarda a la plaça Federica 
Montseny del Guinardó. Les 
respostes a aquesta onada 
repressiva contra el moviment 
pel dret a la vivenda no s'han 
fet esperar. A part de les ma¬ 
nifestacions puntuals de res¬ 
posta als desallotjaments, el 
dimecres 16 de maig diversos 
grups de gent van entrar a 
vàries immobiliàries de Gràcia 
on van repartir octavetes 
reivindicatives i es van deco¬ 
rar amb pintades de denúncia 
i rebuig als desallotjaments. 
La nit del dia 9 de maig la seu 
immobiliària de Don Piso, si¬ 
tuada al carrer Balmes, va ser 
atacada amb còctels molotov. 
L'acció va ser reivindicada 
mitjançant un anònim, on 
denunciava els desallotja¬ 
ments i l'especulació. 

Contra-lnfos 


Eduardo Garcia declara 
després de sis mesos 
a la presó 


Agressions a dones 
transsexuals a Madrid 


Madrid.- Des de finals de 
Febrer a la zona de la 
Castellana s'estàn produint 
agressions adons transexuals 
que exerceixen la prostitució. 
Cada cap de setmana grups 
de 10-15 joves armats amb 
pals, barres de ferro, sprays 
d'autodefensa i cascos 
ataquen a transexuals, en 
alguns del casos causant 
ferides greus i estats de coma 
de 16 dies. No totes les agres¬ 
sions son denunciades ja que 
dins d'aquest col·lectiu hi ha 
persones immigrades sense 
papers que no poden fer-ho. 
Les agressions estan aug¬ 


mentant i fins i tot han estat 
agredides transexuals a la 
Casa de Campo, deixant en 
pau a les altres treballadores 
del sexe. La policia encara no 
ha près mesures perquè 
aquestes agressions acabin i 
representants de les dones 
transexuals treballadores del 
sexe i de l'associació 
Transexualia demanen que es 
detinguin els agressors i que 
es reconeguin els drets de les 
persones transexuals que en 
molts casos es veuen 
forçades a exercir la prostitu¬ 
ció per la seva condició. 

Contra-lnfos 22/5/01 


30.000 persones es 
manifesten a València per la 
llengua i el territori 


València.- "La manifestació, va 
sortir a les 18:30 de la plaça de 
Sant Agustí composada de 
diversos blocs, d'entre els 
quals en destacaven els de 
l'esquerra independentista, 
sens dubte els més nom¬ 
brosos. Els i les manifestants 
van realitzar l'habitual recor¬ 
regut fins a la plaça de bous on 
es va llegir el manifest d'Acció 
Cultural del País Valencià, que 
cloïa l'acte. El manifest recor¬ 
dava la prohibició de les insti¬ 
tucions d'utilitzar la plaça per a 
fer el concert. Durant la mani¬ 
festació, es van produir les 
habituals provocacions blave- 
res, que van ser respostes de 
forma convenient. Davant del 


Corte Inglés, un grup reduït de 
feixistes amb actitud provocati¬ 
va va ser perseguit ! atonyinat. 
També allí, els manifestants 
van aconseguir pujar en un 
bloc de pisos i retirar un ban¬ 
dera blavera i una estanquera. 
Més tard, la manifestació va 
xiular llargament un individu 
que ensenyava una blavera 
des del seu balcó. D'entre les 
pancartes de la marxa, en 
destacaven aquelles a favor 
de l'Horta de València i en 
defensa d'un projecte polític 
propi pel conjunt de la nació. 
Més tard, a Benetússer, es va 
dur a terme el concert progra¬ 
mat per Maulets". 

www.llibertat.com 6/5/01 



Madrid.- El dijous 24 va 
començar el judici per decidir 
si ha de seguir en presó pre¬ 
ventiva abans del judici defini¬ 
tiu. Segons l'advocat d'Edu, 
la declaració de dijous va ser 
molt positiva. En tot moment 
va quedar clar que les proves 
contra ell eren únicament 
haver visitat i mostrat la seva 
estima amb els i les preses 
combatives. Mentre durava la 
vista. Un grup d'amigues i 
companys es van concentrar 
davant l'Audiència per fer-li 
arribar el seu suport i afecte. 
La policia els va expulsar del 
lloc al·legant que es una zona 
de seguretat i la concentració 
va continuar davant d'Institu¬ 


cions Penitenciàries. Per altra 
banda, sembla que la situació 
d'Eduardo a dins del talego ha 
empitjorat bastant. Els carce¬ 
llers han decidit aïllar-lo de la 
resta de presos. Qualsevol 
company que s'hi apropi es 
susceptible de patir un trasllat. 
Tampoc li permeten participar 
als tallers. Tot i així les per¬ 
sones que han pogut parlar 
amb ell diuen que es troba bé 
de moral. El que més agraeix 
són la infinitat de mostres de 
solidaritat que s'estàn pro¬ 
duint, des de les accions a 
consulats i ambaixades es¬ 
panyoles a tota Europa fins 
les enormes quantitats de 
cartes que rep. Contra-lnfos 

Llibertat preses polítics 


El Zigor continua a la 
presó esperant que s’a¬ 
clareixi la seva situació. El 
31 de maig passat es va 
dur a terme la vista oral 
per presentar al·legacions 
contra l’auto de presó. Tot 
i les esperances que 
havien sorgit (sortir en llib¬ 
ertat sota fiança), el dia 
següent de la vista es va 
respondre amb el típic no 
procede. 


El Contra-lnfos és un butlletí setmanal de consulta 
a locals alternatius. També es pot rebre per internet 
subscrivin-te a zitzania@sindominio.net 



ziztania@sindominio.net 







la cançó 


Vuelan 


Dia muy tenso en la ciudad 
gente que lucha 
por la libertad 
los de arma al cinto 
y placa legal 

contra los que aún quieren 
sonar. 

Vuelan objetos en todas 
direcciones 

en las esquinas se oyen 
detonaciones. 

Hay gritos, hay carreras, 
hay disparos, jdisparos! 
Buscando un sitio 
para escapar 
perros del orden 
corren detràs 

No es pesadilla. Esto es real 
si aún tienes fuerzas ven a 
luchar 

Vuelan objetos en todas 
direcciones 

en las esquinas se oyen 
detonaciones. 

Hay gritos, hay carreras, 
hay disparos, jdisparos! 

Y yo salgo al balcón jy los 
veo, los veo, los veo, 
los veo!. 

Con uniforme ' 
cargando tras muchachos 
jlos veo, los veo, los veo, 
los veo!. 

Ahora carga el poder 
jgritos, gritos, gritos, gritos! 

Gritos, carreras hay disparos 
en las calles. 

Gritos, carreras, 
hay disparos, jdisparos!. 


DJVU 



llll 


Adreces 


Hamsa cl Miquel Bleach 15 
Can Vies c/ Jocs Florals 42 
CS de Sants c/ Olzinelles 30 
Casal Indepe c/Demòstenes 9 
Espai Obert c/Blasco de Garay 
AC Arran c/ Premià 20 


Tallers i assessorament 


Dilluns i dijous de 18 a 20h Banc del temps. CS de Sants 

Dilluns de 18 a 21 h Punt d'informació contra la violència domèstica. CS de Sants 

Dimarts 20h Teatre. CSA Hamsa 

Dimarts i dijous 19-20h i 20-21 h Anglès. 18a 19h conversació. (2000 al mes).CS de Sants 
Dimarts de 19 a 20,30h Advocat (socis i sòcies gratuït). CS de Sants 

Dimecres a les 19h Taller de comic i dibuix. CSA Hamsa 

Dijous de 21 a 22,30 Balls de saló (preu: 2.50Q ptes al mes). CS de Sants 

Dijous a partir de les 19h Intercanvi de circ (porta estris). CSA Hamsa 

Dijous de 19 a 21 h Taller pràctic de català (conversació). 

Org: CAL Inscripcions gratuïtes al 331 10 07 (de 18 a 21 h). Bar Cotxeres 
Divendres de 19,30 a 21 h Tarot (preu: 2000 ptes al mes). CS de Sants 

Servei d'assistent social i mediador familiar (immigració, gent gran, separacions i divorcis) i 
servei de psicòloga. Per més informació truqueu a la secretaria del Centre Social: 331 10 07. 


Xerrades i presentacions 


Del 6 al 19 de juny Exposició fotogràfica Burkina Fasso (Mireia Comas) AC Arran 

A partir del 19 de juny Exposició sobre una boda bereber (Sergi Ampuero) AC Arran 

Dijous 7 de juny 20h Presentació del llibre Contra-lnfos. Anuari 2000 , 

a càrrec de membres del col·lectiu Zitzània AC Arran 
Dimecres 13 de juny 20h Presentació del dossier dels quatre anys de 

treball del col·lectiu de dones les Tenses CSA Hamsa 

Dijous 14 de juny 19,30h Reunió informativa sobre el judici que el juliol 

tindrà la gent del poble okupat de Sasé (Huesca). CSA HamSa 
Dissabte 16 de juny Xerrada sobre Repressió i presos. 

Org: Coordinadora Anarquista. CSA Hamsa 

Dijous 28 de juny 20h Presentació del llibre Palestina, ocupació i resistència, 

a càrrec de Salah Jamal, autor del mateix, i un 
membre de l’editorial el Jonc. AC Arran 

Divendres 22 de juny Sopar-tertúlia per la recuperació de la memòria 

històrica: la lluita per l'amnistia, amb un membre 

de la campanya del 1977 i un membre dels CSPC Casal indepe 


AC Arran 


CSA Hamsa 


CSA HamSa 


CSA Hamsa 


AC Arran 


Festes, cafetes, concerts i cinema 


Dissabte 9 de juny 21 h Concert Hip hop contra els desallotjaments. 

Associació il·lícita (Gràcia-Sants), Da plus nu 
ideas (Castelló), Geronación amb Akemarropa 
(Girona i Ciutat Badia). Preu: 500 ptes. CSA Hamsa 

Dijous 14 de juny a partir de les 19h Kafeta temàtica sobre Brasil i Mèxic 

amb caipirinyes, diapositives i música. CSA Hamsa 

Dijous 28 de juny 22h Cinema a la Fresca American beauty Cotxeres 

Dimecres i divendres a la nit Kafetes mariachis. CSO El Cortijo 

Divendres de 15 a 17h Menjars populars espezialite la meson. CSO EI Cortijo 


Revetlles i festes populars 


Dissabte 23 a partir de les 24h Gran revetlla tecno amb Djs, Chill out i 

empalmada cap a la manifestació. 

Dissabte 23 a partir de les 20h. Gran revetlla veïnal. Arribada de la flama del 

Canigó, diables de l'escola Barrufet, sopar veïnal 
(cadascú es porta el seu) i ball amb l'Orquestra 
Melmelada Show i discoteca mòbil. 

Festa major a la Font de la Guatlla (del 8 al 17 de juny). 

Festa major d'Estrelles Altes, a la Marina-Zona Franca (del 22 al 24 de juny). 


CSA Hamsa 


Casinet 


Campanya antiglobalització 


Dissabte 16 de juny 


Diumenge 24 de juny 


Cercavila contra la globalització. Org: Comissió de 

barri Sants contra el Banc Mundial. Lloc i hora per confirmar. 

Gran manifestació contra la globalització 
























